*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:*** *Iepazīstoties ar failu Skirotava\_C3D\_plans\_Revizija\_3A\_ar autoostu 14022022.dwg, ko Pasūtītājs ir publicējis EIS (07.08.2023.), esam konstatējuši nesakritību ar orientējošo darbu apjomu sarakstu (pozīcijas nr. 3.1.; 3.2. un 3.5.); fails Orientējošs projekta darbu daudzumu saraksts\_01.08.2023. norādītais apjoms* ***tramvaja sliežu ceļu izbūve ar dzelzsbetona pamata plātnēm*** *(precīzāk uz gropplātnēm) ir 300+230+170= 700 m, savukāt saskaitot gropplātnes dwg failā sanāk ~1100 m (tajā skaitā gropplātņu apjoms kas būtu jāizbūvē zem pārmijām un krusteņi.)*

*Lūdzam skaidrot Orientējošā projekta darbu daudzumu sarakstā norādītos apjomus.*

**Atbilde:** Paskaidrojam, ka tehniskajiem risinājumiem par pamatu jāpieņem Projektēšanas uzdevumā iekļautie nosacījumi, kas var atšķirties no grafiskajā daļā attēlotā. Saskaņā ar Projektēšanas uzdevumu, Pasūtītājs paredz, ka brauktuves sadalošajā joslā sliežu ceļiem jāparedz konstrukcija uz lentveida dzelzsbetona pamata, savukārt dzelzsbetona pamata plātnes jāierīko posmos, kur sliežu ceļi atradīsies ielas braucamajā daļā (ielu krustojumi, autotransporta apgriešanās vietas un tml.) un sliežu līknēs ārpus autotransporta kustības zonas (Projektēšanas uzdevuma VI nodaļas 2.punkts). Tādējādi, piemēram, Maskavas ielā pieturvietu zonās sliežu ceļiem jāparedz lentveida dzelzsbetona pamati, nevis dzelzsbetona plātņu pamati, kā tas ir attēlots grafiskajā daļā. Ņemot vērā minēto un atbilstoši Projektēšanas uzdevumā noteiktajam, objektā paredzams mazāks sliežu ceļu ar dzelzsbetona pamata plātnēm kopgarums nekā tas ir attēlots grafiskajā daļā.

***2.jautājums:*** *Iepazīstoties ar failu Skirotava\_C3D\_plans\_Revizija\_3A\_ar autoostu 14022022.dwg, ko Pasūtītājs ir publicējis EIS (07.08.2023.), esam konstatējuši nesakritību ar orientējošo darbu apjomu sarakstu (pozīcijas nr. 3.3. un 3.4.); fails Orientējošs projekta darbu daudzumu saraksts\_01.08.2023. norādītais apjoms* ***tramvaja sliežu ceļu izbūve uz lentveida dzelzsbetona pamata*** *ir 2820+400= 3220 m, savukāt saskaitot dwg failā, sanāk ~2900 m.*

*Lūdzam skaidrot Orientējošā projekta darbu daudzumu sarakstā norādītos apjomus.*

**Atbilde:** Paskaidrojam, ka tehniskajiem risinājumiem par pamatu jāpieņem Projektēšanas uzdevumā iekļautie nosacījumi, kas var atšķirties no grafiskajā daļā attēlotā. Saskaņā ar Projektēšanas uzdevumu, Pasūtītājs paredz, ka brauktuves sadalošajā joslā sliežu ceļiem jāparedz konstrukcija uz lentveida dzelzsbetona pamata, savukārt dzelzsbetona pamata plātnes jāierīko posmos, kur sliežu ceļi atradīsies ielas braucamajā daļā (ielu krustojumi, autotransporta apgriešanās vietas un tml.) un sliežu līknēs ārpus autotransporta kustības zonas (Projektēšanas uzdevuma VI nodaļas 2.punkts). Tādējādi, piemēram, Maskavas ielā pieturvietu zonās sliežu ceļiem jāparedz lentveida dzelzsbetona pamati, nevis dzelzsbetona plātņu pamati, kā tas ir attēlots grafiskajā daļā. Ņemot vērā minēto un atbilstoši Projektēšanas uzdevumā noteiktajam, objektā paredzams lielāks sliežu ceļu ar lentveida dzelzsbetona pamatiem kopgarums nekā tas ir attēlots grafiskajā daļā.

***3.jautājums:*** *Iepazīstoties ar iepirkuma dokumentāciju - projektēšanas uzdevumu, pievienotajiem grafiskajiem materiāliem un orientējošo darbu daudzumu sarakstu,* *esam konstatējuši, ka sliežu pārvedu, pārmiju, to savienojošo līkņu un krustojumu izbūve jāparedz:*

1. *Pievienojumā pie esošā sliežu ceļa (atzarojums no esošā galapunkta) - viena automātiskā pārmija ar apsildi un pieciem krusteņiem;*
2. *Maskavas ielas un Rumbas ielas krustojumā - viena automātiskā pārmija ar apsildi un vienu*

*krusteni un viena mehāniskā pārmija ar apsildi un pieciem krusteņiem;*

1. *Transportmijas punktā pie Višķu ielas - divas automātiskās pārmijas ar apsildi un vienu krusteni un divas mehāniskās pārmijas ar apsildi un vienu krusteni;*
2. *Maskavas ielas un Višķu ielas krustojumā - krusteņa mezgls ar četriem krusteņiem.*

*Sasummējot visus sliežu pārvedu, pārmiju, to savienojošo līkņu un krustojumu mezglus, kopējais skaits sanāk astoņi komplekti. Taču orientējošajā darbu daudzumu sarakstā norādīti seši komplekti.*

*Lūdzam informēt - vai esam pareizi sapratuši paredzamo sliežu pārvedu, pārmiju, to savienojošo līkņu un krustojumu mezglu, kopējo skaitu, kas izriet no Darba uzdevuma (TS\_ANM\_7.līnijas\_pagarinājums\_PU\_01.08.2023.pdf) un grafiskā materiāla (Skirotava\_C3D\_plans\_Revizija\_3A\_ar autoostu 14022022.dwg) un precizēt Orientējošā projekta darbu daudzumu sarakstā norādītos apjomus.*

**Atbilde:** Paskaidrojam, ka Priekšizpētes laikā, vērtējot tramvaja līnijas attīstības iespējas, tika secināts, ka atbilstoši pilsētas attīstības plānošanas dokumentiem perspektīvās tramvaja līnijas trasējums paredzams no Maskavas ielas pa Rumbas un Lidlauka ielām (Priekšizpētes skaidrojošā apraksta lapa Nr.105). Attiecīgi, iespējamais perspektīvais tramvaju sliežu ceļš Maskavas – Rumbas ielas krustojumā attēlots arī Priekšizpētes grafiskajos materiālos, taču informējam, ka tam ir ilustratīva nozīme un Pasūtītājs šajā krustojumā neparedz sliežu pārvedu, pārmiju, to savienojošo līkņu un krustojumu izbūvi. Tādējādi Orientējošā darbu daudzumu sarakstā norādītais komplektu skaits ir atbilstošs Projektēšanas uzdevumā atrunātajam.

Attiecībā par pārējām norādītajām vietām paskaidrojam, ka Pasūtītājs paredz šādu sliežu pārvedu, pārmiju, to savienojošo līkņu un krustojumu izbūvi:

1. Pievienojumā pie esošā sliežu ceļa (atzarojums no esošā galapunkta) - viena mehāniskā pārmija ar apsildi un pieciem krusteņiem;
2. Transportmijas punktā pie Višķu ielas - viena automātiskā pārmija ar apsildi un vienu krusteni, viena  mehāniskā pārmija ar asmeņa stāvokļa signalizāciju, apsildi un vienu krusteni un divas mehāniskās pārmijas ar apsildi un vienu krusteni (tramvaja apļveida kustības organizēšanai);
3. Maskavas ielas un Višķu ielas krustojumā - krusteņu mezgls ar četriem krusteņiem.

Visām mehāniskajām pārmijām ir jābūt apsildei ar vadību. Mehānisko pārmiju apsildes vadība var tikt nodrošināta, to pieslēdzot pie automātiskās pārmijas vadības “skapja” (1aut+1meh), vai arī uzstādot atsevišķu apsildes vadības iekārtu.

Tehniskās prasības, kas jāievēro attiecībā uz sliežu konstrukciju, t.sk. vadības sistēmu būvniecību, skatāmas Projektēšanas uzdevuma VI nodaļas 2.punktā un Projektēšanas uzdevuma 2.pielikumā.

***4.jautājums****: Lūdzam Pasūtītāju precizēt Orientējošs projekta darbu daudzumu saraksta pozīciju nr 3.6 Esošo sliežu ceļu novietojuma koriģēšana atbilstoši jaunajam starpasu attālumam (viens sliežu ceļš) – apjoms 30 m. Vai šo pārbūvējamo posmu Pasūtītājs paredz pārbūvēt uz lentveida pamatiem vai uz ozolkoka gulšņiem?*

**Atbilde**: Paskaidrojam, ka saskaņā ar Projektēšanas uzdevuma VI nodaļas 2.12.apakšpunktu, attiecīgajā posmā veicama sliežu novietojuma koriģēšana atbilstoši jaunajam starpasu attālumam, t.sk. nepieciešamības gadījumā veicot sliktā tehniskā stāvoklī esošu vai bojātu gulšņu nomaiņu un seguma atjaunošanu.

Iepirkumu komisijas priekšsēdētāja Inta Novika